འབྲུག་ལྷ་རྒྱལ་གྱི་གཞས་ཚིག་འདི་དང་།གཞན་༼སེམས་ཀྱི་ལོག་ཕེབས།༽༼ང་ཡི་ཁྲི་ཤོར་རྒྱལ་མོ།༽བཅས་བོད་མི་སྡོད་སའི་ས་གནས་གང་སར་དར་ཁྱབ་ཆེན་པོ་རེད་ལ།གཞས་ཚིག་དེ་དག་གིས་བོད་མི་རིགས་ཀྱི་དཔའ་མཛངས་དང་དཀའ་སྤྱད་ཀྱི་བྱུང་རབས་དང་།རི་ཆུ་ནགས་ཀློང་གི་བརྗིད་ཉམས།ཤེས་རབ་ཀྱིས་བསྐྲུན་པའི་ཁྱད་ནོར་དག་གཙུག་ཏུ་བཀུར་བཞིན།དེ་དག་ད་ལྟའི་བོད་མི་རིགས་ཀྱི་མདུན་སྐྱོད་ཀྱི་རྒྱབ་དཔུང་དུ་དྲངས་ཏེ།ང་ཚོ་ངོ་གནོང་མི་དགོས་པའི་མི་རིགས་ཤིག་ཡིན་པ་གསལ་སྟོན་བྱེད་ཀྱིན་མདུན་བསྐྱོད་ལ་ངར་ཤུགས་བླུད་བཞིན་ཡོད།